LIVE NATION TIEDOTTAA

Keskiviikkona 11.9.2019

Vapaa julkaistavaksi klo 11

**TRAP METAL –ILMIÖ GHOSTEMANE SAAPUU SUOMEEN HUHTIKUUSSA**

**Kahdella edellisellä Suomen vierailullaan loppuunmyydyille yleisöille esiintynyt amerikkalaisartisti Ghostemane nousee The Circuksen lavalle 21. huhtikuuta 2020. Huipputoivotun keikan lipunmyynti käynnistyy perjantaina 13. syyskuuta.**

Floridassa varttunut, sittemmin Los Angelesiin muuttanut **Ghostemane** lukeutuu samaan, pääasiassa SoundCloudin kautta suurempaan suosioon ponnistaneeseen rap-aaltoon kuin **$uicideboy$, Pouya** sekä **Bones**. Hänen polkunsa musiikin parissa alkoi hc punk ja doom metal -bändien kautta, kunnes hän tutustui mm. Three 6 Mafian edustamaan Memphis rap -tyylisuuntaukseen. Siitä lähti kipinä, joka on johtanut melkoiseen tuotteliaisuuteen julkaisurintamalla sekä vienyt artistia kiertueille ympäri maailmaa.

Ghostemane tunnetaan erityisesti metallimusiikin elementtien sekoittelusta räppiin. Vaikutteita otetaan kaikkialta black metalista industrialin kautta eteläräppiin, minkä vuoksi hänen tuotantoaan on kutsuttu mm. termillä trap metal. Kappaleiden tematiikat pyörivät synkkien aihevalintojen ympärillä. Hänen tunnetuimpia biisejään ovat pelkästään Spotifyssa yli 56 miljoonaa striimauskertaa saavuttanut *Mercury: Retrograde*, Pouyan kanssa tehty *1000 Rounds* sekä viime vuonna ilmestyneen "N/O/I/S/E"-albumin raita *Nihil*.

Yhdysvaltalaisartistin uusimpiin julkaisuihin lukeutuvat tämän vuoden aikana ilmestyneet EP:t "HUMAN ERROR", "Opium" ja "Fear Network". Ghostemane nähtiin kesällä huikealla keikalla Tampereen Blockfesteilla, mitä ennen hän myi Tavastian loppuun muutamassa päivässä. Hiphop-kulttuuriin keskittyvän Klangi-sivuston toimittaja Samuli Vienola kuvaili Tavastian keikkaa näin:

"Kävellessäni tilan läpi myllyn loputtua, lattialla lojui kaikkea mahdollista rintaliiveistä kengänpohjiin. Näin tukossa en ole Tavastiaa nähnyt eläessäni, enkä tule varmaan näkemäänkään hetkeen. [...] Kyseessä on ehdottomasti siisteimpiä ja intensiivisimpiä klubikeikkoja mitä olen ollut todistamassa. Veikkaan, etten ole ainoa, kuka on tätä mieltä."

**KEIKKA:**

Ghostemane (USA)

Ti 21.4.2020 The Circus, Helsinki

Ovet klo 19

**LIPUT:**

Myyntiin pe 13.9.2019 klo 11

Liput palvelumaksuineen 29,50 euroa Lippupisteestä

**LISÄTIEDOT:**

Live Nation Finland

Promoottori: Valter Filosof, [valter.filosof@livenation.fi](mailto:valter.filosof@livenation.fi)

Tiedotus: Johanna Immonen, [johanna.immonen@livenation.fi](mailto:johanna.immonen@livenation.fi)

Pressikuvat ja media-akkreditointi: <http://media.livenation.fi>

www.ghostemane.com

www.livenation.fi